આ ફિલ્મ ‘સિક્રેટ સુપરસ્ટાર’ની જેમ એક અન્ડરડોગની સ્ટોરી છે? સ્પષ્ટ ના. કેમ કે, એને સ્ટાર બનાવવા માટે તો એના બાપા આખું કિડનેપિંગનું પ્રકરણ આદરે છે. અન્ડરડોગ ચીટિંગ કરીને આગળ વધે તો કોઈની સિમ્પથી એને ન મળે. ઈન ફેક્ટ, જેના નામે આખી ફિલ્મનો બખેડો ઊભો કરવામાં આવ્યો છે, એમાં એ જ ક્લિયર નથી કે દીકરીને ખરેખર ગાયિકા બનવું છે ખરું? કે પછી જન્મતાંવેંત બાપે એના નામનું ‘ઓપરેશન લતા મંગેશકર 2.0’ શરૂ કરી દીધું એમાં એ ગૂંગળાઈ રહી છે? ફિલ્મમાં ક્યાંય એને સિંગિંગ પ્રત્યે ગંભીર હોય એવું કે એ રિયાઝ કરતી હોય એવું બતાવ્યું નથી. એને તો બેબી સિંઘની જેમ ગ્લેમરસ સ્ટાર બનવું હોય એવું લાગે છે, સિંગિંગ જાયે અમદાવાદ કે ભૂવે મેં!